ໜັງສືພິມຈີນ ກ່າວຫາ ສະຫະລັດ ວ່າ ຢູ່ເບື້ອງຫຼັງ ການປະທ້ວງ ໃນຮົງກົງ 
ພວກ​ປະ​ທ້ວງຫຼາຍພັນ​ຄົນ ຮຽກຮ້ອງຄືນ​ໃໝ່ ​​ໃຫ້​ມີ​ການປະຕິ​ຮູບ ລະບົບ​ການ​ເລືອກ​ຕັ້ງ ຫຼັງຈາກ​ທີ່​ລັດຖະບານ​ໄດ້​ຍົກ​​​ເລີກ​ແຜນ​ການ ທີ່​ຈະ​ພົບ​ປະ​ກັບ​ຜູ້ນຳ​ປະ​ທ້ວງ ​ຢ່າງ​ກະທັນຫັນ.
ພັກຄອມມິວນິສຈີນ ໄດ້ກ່າວຫາສະຫະລັດ ຄືນໃໝ່ວ່າ ຢູ່ເບື້ອງ ຫຼັງການປະທ້ວງເພື່ອປະຊາທິປະໄຕ ທີ່ໄດ້ເຮັດໃຫ້ບາງເຂດຂອງ ຮົງກົງ ຕົກຢູ່ໃນສະພາບ ເປັນອຳມະພາດ ເປັນເວລາ 2 ອາທິດ ຜ່ານມາແລ້ວນັ້ນ ບົດບັນນາທິການໃນໜ້າທີນຶ່ງ ຂອງໜັງສືພິມ ປະຊາຊົນລາຍວັນ People’s Daily ຂອງທາງການຈີນ ໃນວັນເສົາມື້ນີ້ ກ່າວວ່າ ບັນດາເຈົ້າໜ້າທີ່ລັດຖະບານສະຫະລັດ ບັນດາກຸ່ມທີ່ບໍ່ຂຶ້ນກັບ ລັດຖະບານ ແລະ ສື່ມວນຊົນ ກຳລັງດຳເນີນການ ເພື່ອສົ່ງເສີມ ປຸກປັ່ນໃຫ້ກໍ່ການ ຢູ່ໃນ ຮົງກົງ ຊຶ່ງເປັນດິນແດນຂອງຈີນ ທີ່ມີສິດປົກຄອງຕົວເອງເຄິ່ງນຶ່ງນັ້ນ ບົດບັນນາທິການກ່າວອີກວ່າ ສະຫະລັດທຳທ່າວ່າ ປົກປ້ອງປະຊາທິ ປະໄຕ ແລະສິດທິ ມະນຸດ ແຕ່ຄວາມເປັນຈິງແລ້ວແມ່ນ ປາກົດວ່າ ນັ້ນເປັນການກ່າວຫາໂດຍກົງທີ່ສຸດຂອງປັກກິ່ງ ເທົ່າທີ່ຜ່ານມາ ວ່າສະຫະລັດ ມີສ່ວນກ່ຽວຂ້ອງ ກັບຂະບວນການປະທ້ວງໃນຄັ້ງນີ້ ຊຶ່ງແນໃສ່ ເຮັດໃຫ້ພົນລະເມືອງຂອງ ຮົງກົງ ສາມາດເລືອກເອົາຜູ້ນຳ ຂອງເຂົາເຈົ້າ ໃນປີ 2017 ສະຫະລັດກ່າວວ່າ ຕົນຢາກໃຫ້ເຫັນ ທຸກຄົນມີສິດທິໃນການອອກສຽງເລືອກຕັ້ງທົ່ວໄປ ຢູ່ໃນ ຮົງກົງ ແຕ່ມາຮອດປັດຈຸບັນນີ້ ກໍຍັງບໍ່ໄດ້ ສະເໜີໃຫ້ການສະໜັບສະໜຸນຢ່າງເປີດເຜີຍ ຕໍ່ ຂະບວນການຂັດຂືນແບບສັນຕິຂອງຊາວຮົງກົງ ຊຶ່ງປາກົດວ່າ ກຳລັງມີພະລັງຫລາຍຂຶ້ນນັ້ນ ພວກ ປະທ້ວງຫຼາຍພັນຄົນ ໄດ້ໄປເຕົ້າໂຮມກັນຢູ່ຮົງກົງອີກ ໃນວັນສຸກວານນີ້ ເພື່ອຮຽກຮ້ອງ ຄືນໃໝ່ ໃຫ້ມີການປະຕິຮູບລະບົບການເລືອກຕັ້ງ ຫຼັງຈາກທີ່ລັດຖະບານໄດ້ຍົກເລີກແຜນການ ທີ່ຈະພົບປະກັບຜູ້ນຳປະທ້ວງ ຢ່າງກະທັນຫັນ